Nordjyllands Politi efterlyser identiteten på to forurettede og et vidne til et voldeligt overfald, der skete i Jomfru Ane Gade i Aalborg 25.juni.

Der er formentlig tale om tre nyudsprungne studenter fra Brønderslev, der blev slået ned af to gerningsmænd. Det skete i den sydlige ende af Jomfru Ane Gade ud for kiosken 7Eleven den 25. juni omkring klokken to om natten. De tre unge mænd, som politiet formoder alle er studenter og fra Brønderslev Gymnasium og HF, stod og snakkede sammen, da de pludselig blev udsat for vold. Politiet efterlyser også de to formodede gerningsmænd, der gav en af studenterne en skuldertackling, idet han gik forbi, derefter skubbede han en anden af studenterne hårdt i ansigt og bryst, så han faldt bagover. Og endelig fik den tredje student et hårdt knytnæveslag i ansigtet, så han faldt til jorden. Vidner, der hjalp de overfaldne, har fortalt politiet, at de så, der stod Brønderslev Gymnasium og HF i studenterhuerne, men studenterne mente, de var ok, og de skulle videre, og der er derfor ikke blevet gjort mere ved sagen. Men Nordjyllands Politi oplyser, at der er tale om en voldssag, som politiet efterforsker og vil derfor gerne i kontakt med de tre unge formodede studenter, der blev overfaldet. Politiet opfordrer de unge til at henvende sig hurtigst muligt. De beskrives som: o En lysthåret iført mørk skjorte, o en mørkhåret m/ mørkt hage/halsskæg iført hvid skjorte, og en o med studenterhue, der har halvlangt mellemblondt hår iført mørk skjorte. De to gerningsmænd, den ene, A, i en gul polo t-shirt, den anden, B, i sort t-shirt gik forbi de tre unge mænd. Den ene, A, gav den lyshårede en skuldertackling, idet A gik forbi. Den lyshårede vendte sig om. A og B stoppede op, vendte rundt og gik tilbage. A skubbede/slog hårdt i ansigt og bryst på studenten med skægget, så denne faldt bagover. B tildelte ham med studenterhuen et hårdt knytnæveslag på højre side af ansigtet, så han faldt til jorden. De forsatte herefter mod Bispensgade, hvor A tildelte en identificeret forurettet et slag mod kæben, hvorefter de gik ad Bispensgade mod øst (Nytorv). Det hele tog under ét minut, oplyser Nordjyllands Politi. Vidner hjalp de først overfaldne, og her konstateredes det, at der i bunden af studenterhuen stod: Brønderslev Gymnasium og HF. De forurettede sagde, at de var OK, og at de skulle videre. Men der er tale om en voldssag, som Nordjyllands Politi efterforsker, og politiet vil i den forbindelse gerne tale med de 3 unge formodede studenter, og de opfordres derfor til at henvende sig til Nordjyllands Politi hurtigst muligt. Eventuelle yderligere vidner er ligeledes velkommen til at henvende sig.